KOL話首季3000間舖頭執笠 香港玩完 但冇講幾多舖頭新開張
有KOL話,舖頭執笠關注組話首季有3,000間舖頭執笠,香港玩完了,但關注組冇講有幾多舖頭開張。
近日有一個舖頭執笠關注組爆紅,關注組日日尋找執笠的舖頭,有舖位裝修,又當他們執笠,甚至走去生意比較少的商舖,問老闆幾時會執笠,真係唔驚俾人打。時代變遷了,以前望人富貴,現在望人閉翳,不過,關注組亦有作用,令到一般人明白,舖頭執笠並不是租金高昂咁簡單,而是還有很多本身因素,例如食物質素,伙記招呼等,如果唔搞好本身問題,就算業主倒貼都做唔掂。
飲食界話在復活節假期有80萬港人北上消費,所以有咁多食肆要執笠,其實,做飲食唔知道復活節假期例淡,真係令人奇怪。在疫情幾年就冇得好講,在疫情之前,2018年都有79萬人離港,業界搵藉口要求政府發消費卷,等他們可以藉此加價。
首三個月有3,000間食肆執笠,的確很多,超過正常一倍,在2023年底,香港有33.5萬間食肆,而食肆生存年期平均是五年,即是今年有6,700間食肆執笠是正常的,現在已經有3,000間,到了年底,隨時超過一萬,但這不是最重要,如果新開張的食肆比執笠多,這又有什麼問題。
有人認為我大話西遊,新開張食肆冇可能多過執笠的,那些人唔知道,不少國內品牌飲食,對香港市場虎視眈眈,近日不少執笠食肆舖位亦由國內品牌取代,千祈唔好肯定執笠食肆一定多過新開張的。
數字是最現實的,在2018年底,全港有2.7萬間食肆,到了2023年底,期間大部分時間經歴疫情,食肆總數有3.35萬間,如果生意難做,又點會有咁多食肆新開張,我估計到了今年底,食肆總數會超過3.5萬,但如果只報道執笠,不報道新開張的,一定會俾人覺得香港市況很差,自欺欺人,大家都無話可說。